సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆ ‘మహా కలయిక’కు పాతికేళ్లు!
ఇరవై ఐదు సంవత్సరాలు, 15 సినిమాలు, ఎన్నో అద్భుతమైన విజయాలు.. ఈ లెక్కలు చాలు మణిరత్నం, ఏఆర్ రెహమాన్ ‘మహా కలయిక’ ఈ తరానికే ఓ గొప్ప విషయమని చెప్పడానికి.
TNN | Updated:
Apr 4, 2017, 02:30PM IST
ఇరవై ఐదు సంవత్సరాలు, 15 సినిమాలు, ఎన్నో అద్భుతమైన విజయాలు.. ఈ లెక్కలు చాలు మణిరత్నం , ఏఆర్ రెహమాన్ &lsquo;మహా కలయిక&rsquo; ఈ తరానికే ఓ గొప్ప విషయమని చెప్పడానికి. &lsquo;రోజా&rsquo;తో ప్రారంభమైన వీరి ప్రస్థానం.. నేటి &lsquo;చెలియా&rsquo; వరకు ఎంతో అద్భుతంగా సాగింది. తమిళ పరిశ్రమలో సంగీత దర్శకుడిగా తన కెరీర్&zwnj;ను ప్రారంభించిన ఏఆర్ రెహమాన్ ఖ్యాతి ప్రపంచ నలుమూలలకు వ్యాపించింది. మణిరత్నం, రెహమాన్ తొలిసారి &lsquo;రోజా&rsquo; సినిమాకు పనిచేశారు. 1992లో ఈ సినిమా వచ్చింది. అప్పట్లో అదొక సెన్సేషన్.
&lsquo;రోజా&rsquo; సినిమాలో రెహమాన్ కంపోజ్ చేసిన &lsquo;చిన్ని చిన్ని ఆశ&rsquo; పాటకు జాతీయ అవార్డు దక్కింది. అంతే రెహమాన్ పేరు ఒక్కసారిగా మారుమోగిపోయింది. అప్పటి వరకు భారత సినిమాల్లో ఉన్న సంగీతం వేరు.. రెహమాన్ సంగీతం వేరు అనెలా గుర్తింపు తెచ్చుకున్నారు. అయితే తన తొలి సినిమా &lsquo;రోజా&rsquo;కు సంగీతం అందించేటప్పుడు రెహమాన్ ఎంతో ఒత్తిడికి గురయ్యారట. మణిరత్నంకి తానిచ్చే ట్యూన్స్ నచ్చుతాయా లేదా అనే భయం రెహమాన్&zwnj;లో ఉండేదట. ఈ విషయాన్ని చెన్నై టైమ్స్&zwnj;కి ఇచ్చిన ఇంటర్వ్యూలో ఆయనే స్వయంగా చెప్పారు. తబలా, వయోలిన్&zwnj;లను ఉపయోగించకుండానే కొత్తతరం పరికరాలతో రెహమాన్ &lsquo;రోజా&rsquo; సినిమాకు సంగీతం అందించారు. రెహమాన్ స్టైల్ మణిరత్నంకు తెగ నచ్చేయడంతో ఒక్క ట్యూన్&zwnj;కి కూడా నో చెప్పలేదట.
&lsquo;రోజా&rsquo; తరవాత మణిరత్నం, రెహమాన్ కాంబినేషన్&zwnj;లో &lsquo;దొంగ దొంగ, బొంబాయి, ఇద్దరు, ప్రేమతో, సఖి, అమృత, యువ, గురు, విలన్, కడలి, ఒకే బంగారం&rsquo; సినిమాలు వచ్చాయి. ప్రస్తుతం &lsquo;చెలియా&rsquo; విడుదలకు సిద్ధంగా ఉంది. మణిరత్నం, రెహమాన్ కాంబినేషన్&zwnj;లో వచ్చిన సినిమాలు మ్యూజికల్ హిట్స్&zwnj;గా చిరకాలం మిగిలిపోతాయనడం అతిసయోక్తి కాదు. ఇదిలా ఉండగా.. రెహమాన్ సినిమా ప్రస్థానం ప్రారంభమై కూడా 25 ఏళ్లు పూర్తయింది. మణిరత్నం ఒక్కరితోనే కాకుండా మిగిలిన దర్శకులు, ఇతర భాషల్లో చేసిన సినిమాలు కూడా రెహమాన్ స్టామినాను చాటిచెప్పాయి. ముఖ్యంగా తమిళ సెన్సేషనల్ డైరెక్టర్ శంకర్, రెహమాన్ కాంబినేషన్&zwnj;లో వచ్చిన సినిమాల్లో పాటలు కూడా ఎంతో అద్భుతంగా ఉంటాయి.
&lsquo;జెంటిల్&zwnj;మన్, ప్రేమికుడు, భారతీయుడు, జీన్స్, ఒకే ఒక్కడు, బాయ్స్, శివాజీ&rsquo; సినిమాలకు రెహమాన్ అద్భుతమైన మ్యూజిక్ అందించారు. ఇక నేరుగా తెలుగులో వెంకటేశ్ &lsquo;సూపర్ పోలీస్&rsquo;, నాగార్జున &lsquo;రక్షకుడు&rsquo;, మహేష్ బాబు &lsquo;నాని&rsquo; సినిమాలకు రెహమాన్ సంగీతం అందించారు. బాలీవుడ్&zwnj;లోనూ ఓ వెలుగు వెలిగారు. వీటన్నిటీ మించి హాలీవుడ్ మూవీ &lsquo;స్లమ్&zwnj;డాగ్ మిలయనీర్&rsquo;&zwnj;లో రెహమాన్ కంపోజ్ చేసిన &lsquo;జయహో&rsquo; పాటకు ఆస్కార్ అవార్డు రావడం గొప్ప విషయం. ఈ ఆస్కార్ అవార్డుతో రెహమాన్ అంతర్జాతీయ స్థాయికి వెళ్లిపోయారు. ఆ తరవాత కొన్ని ఇంగ్లిష్ సినిమాలకు సంగీతం అందించారు. ఇన్ని విజయాలు సాధించినా.. ఇంత అనుభవం ఉన్నా.. రెహమాన్ ఏనాడు విర్రవీగలేదు. సున్నిత స్వభావం కలిగినవారుగా గుర్తింపు తెచ్చకున్నారు. మనకు ఎంతో గర్వకారణమైన ఏఆర్ రెహమాన్ మరిన్ని శిఖరాలను అధిరోహించాలని కోరుకుందాం.